Document ID: 32002D0348

Reference:
EUR-Lex - 32002D0348 - MT
Avviż Legali Importanti
|
32002D0348
Official Journal L 121 , 08/05/2002 P. 0001 - 0003
Id-Deċiżjoni tal-Kunsilltal-25 ta' April 2002dwar sigurtà b'konnessjoni ma' logħbiet tal-futbol b'dimensjoni internazzjonali(2002/348/JHA)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Unjoni Ewropea, u b'mod partikolari l-Artikoli 30(1)(a) u (b) u l-Artikolu 34(2)(ċ) tiegħu,Wara li kkunsidra l-inizjattiva tar-Renju tal-Belġju,Wara li kkunsidra l-opinjoni tal-Parlament Ewropew [1],Billi:(1) Taħt it-termini ta' l-Artikolu 29 tat-Trattat, l-għan ta' l-Unjoni Ewropea għandu jkun li jipprovdi liċ-ċittadini b'livell għoli ta' sigurtà fi ħdan żona ta' libertà, sigurtà u ġustizzja billi tiġi żviluppata azzjoni komuni bejn l-Istati Membri fil-qasam tal-koperazzjoni bejn il-pulizija.(2) Bħala riżultat tal-kompetizzjonijiet varji internazzjonali u Ewropej u n-numru kbir ta' sostenituri li jivvjaġġaw, il-futbol qiegħed isir internazzjonali ħafna fl-iskala tiegħu. L-iskala internazzjonali tqanqal il-ħtieġa li s-sigurtà tiġi konsidrata f'konnessjoni ma' logħbiet tal-futbol b'mod li jestendi 'l hinn mill-fruntieri nazzjonali.(3) Il-futbol għandu jitqies mhux biss bħala sors potenzjali ta' problemi fir-rigward tal-ksur tal-liġi u l-ordni jew is-sigurtà iżda bħala grajja li, minkejja r-riskju possibbli, għandu jiġi ttrattat b'mod effiċjenti.(4) B'mod partikolari għall-għanijiet tal-prevenzjoni u l-ġlieda kontra l-vjolenza relatata mal-futbol, huwa importanti li tiġi skambjata informazzjoni, sabiex l-awtoritajiet kompetenti tal-pulizija, u l-awtoritajiet fl-Istati Membri, ikunu jistgħu jagħmlu l-preparazzjonijiet xierqa u jipprovdu rispons adattat.(5) Għall-iskambju ta' informazzjoni li għandha x'taqsam ma' grajja tal-futbol u bil-ħsieb tal-koperazzjoni internazzjonali meħtieġa tal-pulizija b'konnessjoni mal-logħbiet tal-futbol b'dimensjoni internazzjonali, huwa kruċjalment importanti li jiġi stabbilit punt nazzjonali ta' informazzjoni dwar il-futbol ta' natura polizjeska f'kull Stat Membru.(6) Wara li kkunsidra l-adozzjoni mill-Kunsill ta' l-Ewropa ta' l-atti li ġejjin: il-Konvenzjoni tat-28 ta' Jannar 1981 dwar il-protezzjoni ta' individwi fir-rigward ta' l-ipproċessar awtomatiku ta' data personali, ir-Rakkomandazzjoni Nru R(87)15 tas-17 ta' Settembru 1987 tal-Kumitat tal-Ministri li tirregola l-użu ta' data personali fis-settur tal-pulizija u l-Konvenzjoni Ewropea tad-19 ta' Awissu 1985 dwar il-vjolenza ta' l-ispettaturi u l-imġieba ħażina fi grajjiet sportivi u b'mod partikolari f'logħbiet tal-futbol.(7) Fis-26 ta' Mejju 1997, il-Kunsill adotta Azzjoni Konġunta 97/339/JHA fir-rigward ta' koperazzjoni fil-liġi u l-ordni u s-sigurtà [2], u fid-9 ta' Ġunju 1997, Riżoluzzjoni dwar il-prevenzjoni u t-trażżin ta' delinkwenti tal-futbol permezz ta'l-iskambju ta' esperjenzi, esklużjoni mill-istadji u politika tal-midja [3].(8) U aktar, fis-6 ta' Diċembru 2001, il-Kunsill adotta Riżoluzzjoni dwar ktejjeb b'rakkomandazzjonijiet għall-koperazzjoni tal-pulizija internazzjonali u miżuri biex tiġi kontrollata l-vjolenza u d-disturbi b'konnessjoni ma' logħbiet tal-futbol b'dimensjoni internazzjonali, li fihom ta'l-anqas Stat Membru wieħed ikun involut [4],IDDEĊIEDA KIF ĠEJ:Artikolu 1Stabbiliment ta' punt nazzjonali ta' informazzjoni dwar il-futbol1. Kull Stat Membru għandu jistabbilixxi jew jinnomina punt nazzjonali ta' informazzjoni dwar il-futbol ta' natura polizjeska.2. Kull Stat Membru għandu jinnotifika lis-Segretarjat Ġenerali tal-Kunsill bil-miktub bid-dettlja tal-punt nazzjonali tiegħu ta' informazzjoni dwar il-futbol, u kull emendi sussegwenti taħt din id-Deċiżjoni. Is-Segretarjat Ġenerali tal-Kunsill għandu jġiegħel li jiġu ppubblikati fil-Ġurnal Uffiċjali.3. Il-punt nazzjonali ta' informazzjoni dwar il-futbol għandu jaġixxi bħala punt dirett, ċentrali ta' kuntatt għall-iskambju ta' informazzjoni relevanti u għall-iffaċilitar ta' koperazzjoni internazzjonali tal-pulizija b'konnessjoni mal-logħbiet tal-futbol b'dimensjoni internazzjonali.Stat Membru jista' jiddeċiedi li jwettaq ċerti kuntatti dwar aspetti relatati mal-futbol permezz tas-servizzi kompetenti għal dawk l-aspetti speċifiċi, bil-kondizzjoni li l-punt nazzjonali ta' informazzjoni dwar il-futbol jiġi provdut, malajr u b'mod adegwat b'minimu ta' informazzjoni.4. Kull Stat Membru għandu jassigura li l-punt nazzjonali tiegħu ta' informazzjoni dwar il-futbol ikun kapaċi li jwettaq b'mod effiċjenti u malajr il-kompiti assenjati lilu.5. Din id-Deċiżjoni għandha tapplika mingħajr preġudizzju għad-disposizzjonijiet nazzjonali eżistenti, b'mod partikolari fl-allokazzjoni tas-setgħat fost is-servizzi differenti u awtoritajiet fl-Istati Membri konċernati.Artikolu 2Kompiti tal-punti nazzjonali ta' informazzjoni dwar il-futbol1. Il-punti nazzjonali ta' informazzjoni dwar il-futbol għandhom ikunu responsabbli għall-kordinazzjoni u l-iffaċilitar ta' skambju ta' informazzjoni tal-pulizija b'konnessjoni mal-logħbiet tal-futbol b'dimensjoni internazzjonali. Dak l-iskambju ta' informazzjoni jista' wkoll jinvolvi awtoritajiet oħra ta' l-infurzar tal-liġi li jikkontribwixxu għas-sigurtà jew il-liġi u l-ordni skond id-distribuzzjoni tas-setgħat fl-Istat Membru konċernat.2. Il-punti nazzjonali ta' informazzjoni dwar il-futbol għandhom, skond ir-regoli applikabbli domestiċi u internazzjonali, jkollhom aċċess għal informazzjoni li tinvolvi data personali dwar sostenituri b'riskju għoli.3. Il-punti nazzjonali ta' informazzjoni dwar il-futbol għandhom jiffaċilitaw, jikkordinaw jew jorganizzaw l-implimentazzjoni tal-koperazzjoni tal-pulizija internazzjonali b'konnessjoni ma' logħbiet tal-futbol b'dimensjoni internazzjonali.4. Skond id-disposizzjonijiet nazzjonali eżistenti, b'mod partikolari l-allokazzjoni tas-segħat fost is-servizzi differenti u awtoritajiet fl-Istati Membri konċernati, il-punti nazzjonali ta' informazzjoni dwar il-futbol jistgħu jkunu responsabbli biex jipprovdu assistenza lill-awtoritajiet kompetenti nazzjonali.5. Għal partiti b'dimensjoni internazzjonali, il-punti nazzjonali t' informazzjoni dwar il-futbol għandhom jipprovdu, ta'l-anqas fuq it-talba ta'punt ieħor nazzjonali ta' informazzjoni dwar il-futbol fi Stat Membru konċernat, stima tar-riskju tal-każini tagħhom stess u tat-tim nazzjonali.Artikolu 3Skambju ta' informazzjoni tal-pulizija bejn il-punti nazzjonali ta' informazzjoni tal-furbol1. Qabel, matul u wara ġrajja tal-futbol b'dimensjonijiet internazzjonali, punt nazzjonali ta' informazzjoni dwar il-futbol għandu jwettaq, fuq it-talba tal-punt nazzjonali ta' informazzjoni dwar il-futbol konċernat, jew fuq l-inizjattiva tiegħu stess, skambju reċiproku ta' informazzjoni ġenerali u, bla ħsara għall-kondizzjonijiet preskritti fil-paragrafu 3, data personali.2. L-iskambju ġenerali b'konnessjoni ma' logħba futbol b'dimensjoni internazzjonali għandu jikomprendi informazzjoni strateġika, operazzjonali u tattika. Dik l-informazzjoni għandha tkun definita kif ġej:- informazzjoni strateġika: informazzjoni li tispeċifika l-aspetti kollha tal-ġrajja, b'referenza partikolari għar-riskji ta' sigurtà involuti fiha;- informazzjoni operazzjonali: informazzjonili tipprovdi stampa eżatta tal-proċeduri fil-kors tal-ġrajja;- informazzjoni tattika: informazzjonili tippermetti lil dawk inkarigati mill-operazzjonijiet li jiedu azzjoni xierqa għall-finijiet taż-żamma ta' l-ordni u s-sigurtà b'konnessjoni mal-ġrajja.3. Id-data personali għandha tiġi skambjata skond ir-regoli domestiċi u internazzjonali applikabbli, waqt li jingħata kont tal-prinċipji tal-Konvenzjoni Nru 108 tal-Kunsill ta' l-Ewropa tat-28 ta' Jannar 1981 għall-protezzjoni ta' individwi fir-rigward ta' proċessar awtomatiku ta' data personali u – kif xieraq – ir-Takkomandazzjoni Nru R (87)15 tal-Kumitat tal-Ministri tal-Kunsill ta' l-Ewropa tas-17 ta' Settembru 1987 li jirregolaw l-użu ta' data personali fis-settur tal-pulizija. Dawk l-iskambji għandhom ikunu bil-ħsieb tal-preparazzjoni u t-teħid ta' miżuri xierqa biex tinżamm il-liġi u l-ordni meta sseħħ ġrajja tal-futbol. Dak l-iskambju jista' b'mod partikolari jinvolvi dettalji ta' individwi li attwalment jew potenzjalment jistgħu jkunu ta' theddida għal-liġi u l-ordni u s-sigurtà.Artikolu 4Proċedura għall-komunikazzjoni bejn punti nazzjonali ta' informazzjoni tal-furbol1. L-immaniġġar ta' informazzjoni dwar logħbiet tal-futbol b'dimensjoni internazzjonali għandu jkun koordinat permezz ta' punti nazzjonali ta' informazzjoni dwar il-futbol. Huma għandhom jassiguraw li s-servizzi kollha konċernati tal-pulizija jirċievu fil-waqt l-informazzjoni meħtieġa. Wara l-ipproċessar, l-informazzjoni għandha jew tintuża mill-punt nazzjonali ta' informazzjoni dwar il-futbol innifsu jew tingħadda lill-awtoritajiet relevanti jew lill-forzi tal-pulizija.2. Il-punt nazzjonali ta' informazzjoni dwar il-futbol fi Stat Membru li jospita ġrajja tal-futbol għandu jikkomunika, qabel, matul u wara l-kompetizzjoni jew logħba, mal-forza/i nazzjonali tal-pulizija ta' l-Istati Membri konċernati, fejn xieraq permezz ta' l-uffiċjal/i ta' koperazzjoni maħtura u provduti minn dawk l-Istati Membri. L-uffiċjali ta' kordinazzjoni jistgħu kuntattati fiż-żoni ta' suġġett tal-liġi u l-ordni u s-sigurtà, vjolenza relatata mal-futbol u kriminalità ordinarja, fejn huma konnessi ma' logħba partikolari tal-futbol jew turnament.3. Il-punti nazzjonali ta' informazzjoni dwar il-futbol għandhom jikkomunikaw b'dak il-mod li jippriservaw il-konfidenzalità tad-data. Iżda fejn ma tkunx konċernata data personali, għandu jinżamm rekord tar-rapporti skambjati. Dawn jistgħu jiġu sussegwentement konsultati minn punti oħra interessati nazzjonali ta' informazzjoni, bil-kondizzjoni li l-punt nazzjonali ta' informazzjoni dwar il-futbol li mingħandu toriġina l-informazzjoni jiġi offrut il-possibbiltà bil-quddiem li jieħu pożizzjoni dwar it-twassil.Artikolu 5Użu tal-lingwiIl-punti nazzjonali ta' informazzjoni dwar il-futbol għandhom kull wieħed jikkomunika bil-linwa tiegħu stess, bi traduzzjoni f'waħda mill-lingwi tax-xogħol komuni għaż-żewġ naħat, ħlief kif mod ieħor miftiehem bejn il-partijiet konċernati.Artikolu 6EvalwazzjoniIl-Kunsill għandu jevalwa l-implimentazzjoni ta' din id-Deċiżjoni fi żmien sentejn mill-adozzjoni tagħha.Artikolu 7Data operattivaDin id-Deċiżjoni għandu jkollha effett mil-jum li jiġi wara l-pubblikazzjoni tagħha fil-Ġurnal Uffiċjali.Magħmula fil-Lussemburgu, fil-25 ta'April 2002.Għall-KunsillIl-PresidentM. Rajoy Brey[1] Opinjoni mogħtija fid-9 ta' April 2002 (għadha mhux ippubblikata fil-Ġurnal Uffiċjali).[2] ĠU L 147, tal-5.6.1997, p. 1.[3] ĠU C 193, ta' l-24.6.1997, p. 1.[4] ĠU C 22, ta' l-24.1.2002, p. 1.--------------------------------------------------

Summary:
Is-sigurtà b'konnessjoni ma' logħbiet tal-futbol b'dimensjoni internazzjonali
Is-sigurtà b'konnessjoni ma' logħbiet tal-futbol b'dimensjoni internazzjonali
 
SOMMARJU TA’:
Deċiżjoni 2002/348/GAI — is-sigurtà f'logħbiet tal-futbol internazzjonali
X'INHU L-GĦAN TAD-DEĊIŻJONI?
Hi għandha l-għan li tipprevjeni u tiġġieled kontra l-vjolenza relatata mal-futbol sabiex tiġi żgurata s-sigurtà taċ-ċittadini tal-UE, billi tiddeskrivi l-metodi għaż-żamma tal-ordni mill-pulizija f'avvenimenti tal-futbol.Hi tistabbilixxi punti nazzjonali ta' informazzjoni dwar il-futbol sabiex tippermetti l-iskambju ta' informazzjoni, il-kooperazzjoni transkonfinali u ż-żamma tal-ordni mill-pulizija f'avvenimenti tal-futbol internazzjonali.
PUNTI EWLENIN
Il-pajjiżi tal-UE jridu jistabbilixxu punt nazzjonali ta' informazzjoni dwar il-futbol biex jappoġġjaw iż-żamma tal-ordni mill-pulizija f'avvenimenti internazzjonali tal-futbol tal-ogħla livell bejn timijiet minn pajjiżi differenti. Dawn għandhom il-kompitu li:jikkoordinaw u jippermettu l-kooperazzjoni internazzjoni bejn il-pulizija u l-iskambju ta' informazzjoni;jikkondividu informazzjoni dwar sostenituri ta’ riskju għoli;jassistu lill-awtoritajiet nazzjonali fejn ikun meħtieġ;iwettqu valutazzjoni tar-riskju tal-klabbs u tat-tim nazzjonali tal-pajjiż tagħhom stess u jaqsmu din mal-pajjiżi l-oħra tal-UE.
L-informazzjoni tiġi kondiviża qabel, matul u wara avveniment tal-futbol kif ġej:informazzjoni strateġika, li tispeċifika l-aspetti kollha tal-avveniment, b'referenza partikolari għal kwalunkwe riskju ta-sigurtà;informazzjoni operazzjonali, li tipprovdi stampa tal-proċeduri fil-kors tal-ġrajja;informazzjoni tattika, li tippermetti li tittieħed azzjoni xierqa biex jinżammu l-ordni u s-sigurtà, u kwalunkwe feedback wara l-avveniment.L-informazzjoni hi kunfidenzjali u għandha tingħata fi żmien xieraq, b'salvagwardji dwar l-iskambju ta' data personali, skont il-leġiżlazzjoni nazzjonali u internazzjonali rilevanti.Id-Deċiżjoni 2002/348/GAI ġiet emendata fl-2007 mid-Deċiżjoni 2007/412/GAI dwar is-sigurtà b'konnessjoni ma' logħbiet tal-futbol b'dimensjoni internazzjonali.Riżoluzzjoni tal-Kunsill tal-2003 staqsiet lill-pajjiżi tal-UE biex jikkunsidraw jipprojbixxu l-individwi li qabel wettqu atti ta' vjolenza f'avvenimenti tal-futbol milli jidħlu fl-istadiums tal-futbol. Hi inkludiet il-possibbiltà li l-projbizzjonijiet jestendu għall-pajjiżi l-oħra tal-UE, sostnuti minn pieni għal nuqqas ta’ konformità.Il-Ktejjeb għall-kooperazzjoni internazzjonali bejn il-pulizija, il-“Manwal tal-UE dwar il-Futbol”, li oriġinarjament ġie introdott fl-1999 u li ġie aġġornat mir-riżoluzzjonijiet tal-Kunsill tal-4 ta' Diċembru 2006, it-3 ta' Ġunju 2010 u d-29 ta' Novembru 2016, jipprovdi mudell biex tiġi skambjata l-informazzjoni.
Il-manwal jiddeskrivi l-arranġamenti għal:il-ġbir tal-intelligence;ir-rikonjizzjoni;ir-rwol ta' spotters jew informaturi tal-pulizija;il-kontroll tal-folla;il-komunikazzjoni mal-partitarji u mal-midja;il-kundizzjonijiet li taħthom l-uffiċjali tal-pulizija jistgħu jgħinu direttament f'pajjiżi oħra.F'deċiżjoni tal-2014, il-Kummissjoni Ewropea u l-Unjoni tal-Assoċjazzjonijiet Ewropej tal-Futbol (UEFA) qablu li jagħtu spinta lill-kooperazzjoni u lid-djalogu, inklużi azzjonijiet biex jiżdiedu l-isforzi kontra l-vjolenza fl-istadiums tal-futbol. Huma jorganizzaw laqgħat ta' livell għoli mill-inqas darba fis-sena sabiex jivvalutaw il-progress.
META TAPPLIKA D-DEĊIŻJONI?
Hi bdiet tapplika mid-9 ta' Mejju 2002.
SFOND
Għal aktar informazzjoni, ara:Nappoġġjaw il-fair play u l-kooperazzjoni fl-isport — federazzjonijiet Ewropej u internazzjonali (Supporting fair play and cooperation in sport — European and international federations) (Kummissjoni Ewropea).
DOKUMENT EWLIENI
Deċiżjoni tal-Kunsill 2002/348/GAI tal-25 ta' April 2002 li tikkonċerna s-sigurtà b'konnessjoni ma' logħbiet tal-futbol b'dimensjoni internazzjonali (ĠU L 121, 8.5.2002, pp. 1–3)
L-emendi sussegwenti tad-Deċiżjoni 2002/348/GAI ġew inkorporati fit-test bażiku. Il-verżjoni konsolidata għandha valur dokumentarju biss.
DOKUMENTI RELATATI
Riżoluzzjoni tal-Kunsill tas-17 ta' Novembru 2003 dwar l-użu mill-Istati Membri ta’ projbizzjonijiet għall-aċċess għal postijiet fejn isiru logħbiet tal-futbol b’dimensjoni internazzjonali (ĠU C 281, 22.11.2003, p. 1-2)
Riżoluzzjoni tal-Kunsill dwar manwal aġġornat b'rakkomandazzjonijiet għall-kooperazzjoni internazzjonali bejn il-pulizija u miżuri għall-prevenzjoni u l-kontroll ta' vjolenza u inkwiet marbuta ma' partiti tal-futbol b'dimensjoni internazzjonali, fejn ikun involut tal-anqas Stat Membru wieħed (“Manwal tal-UE dwar il-Futbol”) (ĠU C 444, 29.11.2016. pp. 1-36)
Deċiżjoni tal-Kummissjoni tal-14 ta' Ottubru 2014 li tadotta l-Arranġament għall-Kooperazjoni bejn il-Kummissjoni Ewropea u l-Unjoni tal-Assoċjazzjonijiet Ewropej tal-Futbol (UEFA) (C(2014) 7378 final tal-14.10.2014)
l-aħħar aġġornament 14.09.2017